Ամուսնության ընթացքում ամուսիններից մեկի ժառանգած, նվիրաբերված գույքը նույնպես ենթակա չէ բաժանման: Եթե ցանկանում եք ամուսնալուծությունից հետո պահպանել այդ կերպով ստացված գույքը, անհրաժեշտ է նվիրատվություն կամ կտակ ձևակերպել: Անհատական օգտագործման պարագաները` հագուստը, կոշկեղենը, մասնագիտական գրականությունը, շարունակում են տիրոջ սեփականություն հանդիսանալ: Բացառություն են համարվում շքեղություն հանդիսացող իրերը: Ամուսնության ընթացքում այլ անհատույց գործարքներով իբրև նվիրատվություն ստացված գույքը ևս կարող է ճանաչվել անհատական: Բացառապես անչափահաս երեխաների պահանջները բավարարելու նպատակով գնված իրերը (հագուստ, կոշկեղեն, դպրոցական և սպորտային պարագաներ, երաժշտական գործիքներ, մանկական գրադարան և այլն), ենթակա չեն բաժանման և անհատույց փոխանցվում են ամուսնուն ում հետ բնակվում են երեխաները: Ամուսինների ընդհանուր գույքից իրենց ընդհանուր անչափահաս երեխաների անունով կատարված ավանդները համարվում են երեխաների սեփականություն և հաշվի չեն առնվում ամուսինների ընդհանուր գույքի բաժանման ժամանակ: